Ақкөл (Атырау облысы)

Ақкөл (бұрынғы аты ст.Ганюшкино) — Атырау облысының Құрманғазы ауданындағы ауыл (1974-2003 жж. кент), Ақкөл ауылдық округінің орталығы және теміржол стансасы. Географиялық орны Аудан орталығы — Құрманғазы ауылынан солтүстік-батысқа қарай 22 км жерде, құмдақ топырақты шөл белдемінде орналасқан. Халқы Тарихы Іргесі 1974 жылы Атырау — Астрахан теміржолын салуға байланысты қаланған. Ақкөл ауылының тарихы негізінен теміржол торабының бойында орналасқан Ганюшкин стансасымен тығыз байланысты. Станса құрылысы басталғанға дейін осы аумақты айнала бірнеше көлдер болған, сол себепті сол көлдердің бірінің атауы берілген. Әлеуметтік және мәдени нысандары Ақкөл жалпы орта мектебі, Дәулеткерей балалар музыка мектебінің филиалы, ауылдық дәрігерлік емхана, Ақкөл ауылдық мәдениет үйі, кітапхана, пошта және байланыс торабының бөлімі жұмыс істейді. Мектептер Ақкөл орта мектебі — 1970 жылы Ақтөбе-Гурьев-Ганюшкин-Астрахан темір жолының пайдалануға берілуіне байланысты ашылды. Ғимарат типтік жобамен 560 оқушыға арнап салынған. 1971 жылы Қазақстан темір жолының №493 мектебі, 1977 жылы Батыс Қазақстан темір жолының №81 мектебі, 1998 жылы Батыс Қазақстан темір жолының №10 мектебі, 2001 жылы 10 қаңтардан Ақкөл орта мектебі, 2021 жылы 13 қаңтардан «Ақкөл жалпы орта мектебі» КММ деп аталады. Діни мекемелері Ақкөл ауылдық мешіті — 2022 жылы қазан айында ашылды. 250 орындық заманауи үлгіде салынған мешітте Құран оқу залы, намаз оқуға арналған залдар, имамдар бөлмесі бар. Шаруа қожалықтары мен кәсіпкерлік 29 шаруа қожалығы, 129 жеке кәсіпкер жұмыс жасайды. 2 мейрамхана, 1 кафе-бар, 29 дүкен, 1 қонақ үйі, 1 шаштараз халыққа қызмет көрсетсетуде. Бұрынғы ұжымшар орнына жеке шаруашылықтар мен шаруа (фермер) қожалықтары құрылған. Өндіріс орындары 1 керамикалық кірпіш зауыты әр түрлі тас өнімдерін өндірсе, 1 зауыт керамзит өндірумен айналысады. Сонымен қатар 8 теміржол мекемесі-Ганюшкин станциясы, Ганюшкин жол дистанциясы бөлімшесі, Ганюшкин айналым депосы, Ганюшкин электрмен жабдықтау бөлімшесі, әскериленген күзет бөлімі. Транстелеком, Атырау сигнализация және байланыс дистанциясы филиалының Ганюшкин бөлімшесі, вагон жөндеу, тексеру мекемелері және «Интергаз Азия» АҚ-ның Ақкөл желілік өндірістік басқармасы, ауданға теміржол көлігімен тасымалданып әкелінетін, шығарылатын жүктерді түсіруге,тиеуге арналған 5 теміржол тұйықтары, 2 мұнай өнімдерін құю өңдеу терминалдары, әр бағыттағы 3 өндірістік база, 2 су тазалап беру ғимараты, 1 орталық жылу беру қазандығы жұмыс жасайды. 1 шекара қызметін тексеріп өткізу бекеті, 2 полиция бөлімшесі, учаскелік 8 қызметкер және желілік көліктегі ішкі істер бөлімшесі, құқық қорғау қызметкерлері, өрт сөндіру поезы жұмыс атқарады. Ақкөл аудандағы ең ірі темір жол бекеті, сондай-ақ облыстағы маңызды елді мекендердің бірі. Мұнда темір жол көліктерінің шекаралық бақылауы жүргізіледі. Елді мекендегі көшелер Абай көшесі Амангелді Иманов көшесі Арқалық көшесі Әбу Сәрсенбаев көшесі Әлия Молдағұлова көшесі Әліби Жангелдин көшесі Дина Нұрпейісова көшесі Дінмұхамед Қонаев көшесі Жамбыл Жабаев көшесі Жұмекен Нәжімеденов көшесі Исатай көшесі Қаныш Сәтбаев көшесі Құлес Тәкешов көшесі Құрманғазы көшесі Махамбет көшесі Мәншүк Мәметова көшесі Мұқағали Мақатаев көшесі Мұхтар Әуезов көшесі Рақымжан Қошқарбаев көшесі Сайпеден Құспанов көшесі Сәкен Сейфуллин көшесі Сұлтан Бейбарыс көшесі Төлесін Әлиев көшесі Шәмші Қалдаяқов көшесі Шоқан Уәлиханов көшесі Ыбырай Алтынсарин көшесі Дереккөздер Бейнетаспалар 1. https://yandex.kz/video/preview/?filmId=2525505316337247342&from=tabbar&reqid=1624463346601264-943351240062181344200118-production-app-host-vla-video-yp46&suggest_reqid=160518136159302045434153043303423&text=%D1%81%D1%82+%D0%93%D0%B0%D0%BD%D1%8E%D1%88%D0%BA%D0%B8%D0%BD%D0%BE